ข้อบัญญัติองค์การบริหารส่วนตำบลปากกรานข้อบัญญัติองค์การบริหารส่วนตำบลปากกรานเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลปากกรานอำเภอพระนครศรีอยุธยา จังหวัดพระนครศรีอยุธยาพ.ศ.๒๕๕๐ อาศัยอำนาจตามความในมาตรา ๑๐ (๒) แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติ บางประการเกี่ยวกับการจำกัดสิทธิและเสรีภาพของบุคคล และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติม โดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ องค์การบริหารส่วนตำบลปากกรานโดยความเห็นชอบของสภาองค์การบริหารส่วนตำบลปากกรานผู้ว่าราชการจังหวัดพระนครศรีอยุธยา คณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทย จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลปากกรานเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลปากกรานอำเภอพระนครศรีอยุธยา จังหวัดพระนครศรีอยุธยา พ.ศ. ๒๕๕๐ข้อ ๒[๑]ข้อบัญญัติองค์การบริหารส่วนตำบลปากกรานนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ใช้กฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคาร บางชนิดหรือบางประเภทในพื้นที่บางส่วนในท้องที่อำเภอบางไทรอำเภอพระนครศรีอยุธยา อำเภอบางปะอิน และอำเภอวังน้อย จังหวัดพระนครศรีอยุธยา พ.ศ.๒๕๔๕บังคับในเขตองค์การบริหารส่วนตำบลปากกรานเว้นแต่ที่ขัดหรือแย้งกับข้อบัญญัตินี้ข้อ ๔ ในข้อบัญญัตินี้แนวเขตควบคุมอาคาร หมายความว่าพื้นที่บริเวณดังต่อไปนี้ทิศเหนือ จดเส้นขนานระยะ ๕๐ เมตรกับเขตทางของทางหลวงแผ่นดินหมายเลข ๓๕๖ ฟากใต้ทิศตะวันออก จดเขตตำบลปากกรานทิศใต้ จดเขตตำบลปากกรานทิศตะวันตก จดเส้นขนานระยะ ๕๐ เมตรกับเขตทางของทางหลวงแผ่นดินหมายเลข ๓๔๗ ฟากตะวันออกทั้งนี้ ตามแผนที่ท้ายข้อบัญญัตินี้ข้อ ๕ ให้กำหนดพื้นที่บางส่วนในท้องที่ตำบลปากกรานอำเภอพระนครศรีอยุธยา จังหวัดพระนครศรีอยุธยาภายในแนวเขตควบคุมอาคารตามแผนที่ท้ายข้อบัญญัตินี้เป็นบริเวณห้ามก่อสร้างอาคารชนิดและประเภทดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามบัญชีแนบท้ายข้อบัญญัตินี้(๒) สถานบริการตามกฎหมายว่าด้วยสถานบริการ(๓)สถานีบริการน้ำมันเชื้อเพลิงตามกฎหมายว่าด้วยการควบคุมน้ำมันเชื้อเพลิง(๔) สถานที่บรรจุก๊าซ สถานที่เก็บก๊าซและสถานีบริการ ตามกฎหมายว่าด้วยการบรรจุก๊าซปิโตรเลียมเหลว(๕) โรงมหรสพ(๖) อาคารที่มีความสูงเกิน ๑๒ เมตร(๗) หอถังน้ำที่มีความสูงเกิน ๑๕ เมตรการวัดความสูงให้วัดจากระดับถนนหรือขอบทางเท้าที่ใกล้ที่สุดถึงส่วนที่สูงที่สุดของอาคารข้อ ๖ ภายในบริเวณพื้นที่ที่กำหนดตามข้อ ๕ห้ามบุคคลใดดัดแปลงหรือเปลี่ยนการใช้อาคารใดๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๗ อาคารที่มีอยู่แล้วภายในบริเวณพื้นที่ที่กำหนดตามข้อ๕ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๕ข้อ ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้.ข้อ ๙ ให้นายกองค์การบริหารส่วนตำบลปากกรานรักษาการให้เป็นไปตามข้อบัญญัตินี้ประกาศณ วันที่ ๒๗ เมษายน พ.ศ. ๒๕๕๐สุริยนต์เริงทรัพย์นายกองค์การบริหารส่วนตำบลปากกราน[เอกสารแนบท้าย]๑.บัญชีท้ายข้อบัญญัติองค์การบริหารส่วนตำบลปากกราน๒.แผนที่ท้ายข้อบัญญัติองค์การบริหารส่วนตำบลปากกราน เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลปากกราน อำเภอพระนครศรีอยุธยาจังหวัดพระนครศรีอยุธยา พ.ศ. 2550(ดูข้อมูลจากภาพกฎหมาย)โสรศ/ผู้จัดทำ๕มิถุนายน ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๖๒ ง/หน้า ๕๓/๒๓ พฤษภาคม ๒๕๕๐